**DOKUMENTACIJA POTREBNA PRILIKOM PODNOŠENJA**

**ZAHTJEVA ZA POTPORU NA NATJEČAJ ZA PROVEDBU INTERVENCIJE**

**1.1 Povećanje konkurentnosti poljoprivrednih gospodarstava i razvoj prepoznatljivih poljoprivrednih proizvoda**

|  |  |
| --- | --- |
| **VAŽNE NAPOMENE!**   1. Svi dokumenti osim Prijavnog obrasca, dostavljaju se u elektroničkom obliku isključivo na USB memoriji/stick-u na način da su pohranjeni kao zaseban PDF-dokument, ili kao excel-dokument, ako je tako zatraženo u ovom Prilogu. 2. Svi dokumenti navedeni u popisu moraju biti priloženi prema redoslijedu. Svi dokumenti moraju biti originali ili preslike ovjerene od strane javnog bilježnika (osim osobne iskaznice). 3. Korisnik svu propisanu dokumentaciju dostavlja na hrvatskom jeziku i latiničnom pismu, a dokumentacija dostavljena na drugim stranim jezicima ili na drugom pismu mora biti prevedena na hrvatski jezik i na latinično pismo te ovjerena od strane ovlaštenog sudskog tumača. 4. Ovdje propisana dokumentacija nije isključiva dokumentacija, već LAG/Agencija za plaćanja tijekom postupka odabira projekta ili postupka dodjele sredstava od korisnika mogu zatražiti dostavu dokumentacije sukladno primjenjivim zakonskim propisima koji uređuju područja za koje je prijavljen projekt (a koja nisu navedena u ovom Prilogu), kojom se potvrđuje da je projekt usklađen s europskim i nacionalnim zakonodavstvom koje se odnosi na predmetni projekt. | |
| **OBVEZNA DOKUMENTACIJA – NIJE MOGUĆE DOPUNITI PUTEM ZAHTJEVA ZA DOPUNU** | |
| **1.** | **Prijavni obrazac, te omotnica s vidljivim datumom dostave pošiljke**  *Pojašnjenje:*  *Preuzmite predložak Prijavnog obrasca (sastavni dio LAG Natječaja) te ga popunite u skladu s pojašnjenjima i uputama koji su njegov sastavni dio. Nakon popunjavanja, navedeni obrazac isprintajte, potpišite i ovjerite (ako je primjenjivo) te ga zajedno s propisanom dokumentacijom dostavite na način i u rokovima kako je propisano LAG Natječajem.*  ***NAPOMENA:*** *U slučaju da Prijavni obrazac nije dostavljen, ili nije dostavljen u cijelosti (nedostaje jedna ili više stranica), ili nije ovjeren i/ili potpisan od strane odgovorne osobe korisnika, zahtjev za potporu se isključuje.*  *Prijavni obrazac se obvezno dostavlja u* ***PAPIRNATOM*** *obliku.* |
| **OBVEZNA DOKUMENTACIJA – MOGUĆE DOPUNITI PUTEM ZAHTJEVA ZA DOPUNU** | |
| **2.** | **Obrazac 2 - Plan projektnih aktivnosti, u xlsx. formatu**  *Pojašnjenje:*  *Preuzmite predložak Obrasca-2 Plan projektnih aktivnosti te ga popunite u skladu s pojašnjenjima i uputama koji su njegov sastavni dio.* |
| **3.** | **Preslika osobne iskaznice odgovorne osobe korisnika**  *Pojašnjenje:*  *Dostavite obostranu presliku osobne iskaznice korisnika (odgovorne osobe) koja mora biti važeća. U slučaju da je osobna iskaznica u postupku izdavanja, dostavite Potvrdu o podnesenom Zahtjevu za izdavanje osobne iskaznice te navedite razloge promjene podataka na osobnoj iskaznici.* |
| **4.** | **Rješenje/drugi odgovarajući akt o osnivanju korisnika i sjedištu korisnika i/ili osnivanju podružnice/izdvojenog pogona izdan od nadležnog tijela u skladu s nacionalnim zakonodavstvom (posebnim propisima kojima se uređuje svako pojedino područje)**  *Pojašnjenje:*  *Rješenje/drugi odgovarajući akt nadležnog tijela o:*  *- osnivanju korisnika, iz kojega je vidljiv datum osnivanja korisnika,*  *- sjedištu korisnika, iz kojega je vidljiv datum sjedišta na području LAG obuhvata,*  *- osnivanju podružnice/izdvojenog pogona, iz kojeg je vidljiv datum i mjesto osnivanja podružnice/izdvojenog pogona, ako je primjenjivo (u slučaju da se uvjet prihvatljivosti dokazuje putem podružnice/izdvojenog pogona, a ne sjedišta)*  *Rješenje/drugi odgovarajući akt obvezni su dostavljati svi organizacijski oblici korisnika, osim u slučaju ako je korisnik:*  *- OPG, trgovačko društvo/zadruga ili drugi subjekt koji se upisuje u sudski registar ili obrtni registar*  *- JLS (grad/općina)*  ***NAPOMENA:*** *Nije primjenjivo ako korisnik podnosi zahtjev za potporu za projekt osnivanja nepoljoprivrednog poduzeća za nepoljoprivredne aktivnosti u skladu s člankom 75. st. 2.1 točka c) Uredbe (EU) br. 2021/2115* |
| **5.** | **Potvrda Porezne uprave iz koje je razvidno da korisnik ima podmirene odnosno uređene financijske obveze prema državnom proračunu Republike Hrvatske, ne starija od 30 dana na dan podnošenja Zahtjeva za potporu i ovjerena od strane Porezne uprave ili u obliku elektroničkog zapisa (e-Potvrda)**  *Pojašnjenje:*  *Potvrda Porezne uprave iz koje je razvidno da korisnik ima podmirene odnosno uređene financijske obveze prema državnom proračunu Republike Hrvatske obvezna je za sve korisnike. Korisnik ne smije imati dug.* |
| **6.** | **Obrazac 3 - Izjava o veličini poduzeća**  *Pojašnjenje:*  *Preuzmite predložak obrasca te ga popunite u skladu s pojašnjenjima i uputama, ispišite, potpišite i ovjerite.* |
| **7.** | **Odluke/Rješenja/drugi akt središnjeg tijela državne uprave, jedinice lokalne i područne (regionalne) samouprave ili druge pravne osobe koja dodjeljuje javnu potporu o dodjeli/isplati potpore korisniku za isti projekt za koji podnosi ovaj zahtjev za potporu**  *Pojašnjenje:*  *Potrebno* *je dostaviti u slučaju ako je korisnik za projekt za koji podnosi zahtjev za potporu na ovaj LAG Natječaj već ostvario potporu, odnosno ako je projekt sufinanciran sredstvima iz javnih izvora RH* *to jest od strane središnjeg tijela državne uprave, jedinice lokalne i područne (regionalne) samouprave ili druge pravne osobe koja dodjeljuje državne potpore.*  ***NAPOMENA****: Korisnik je obvezan u Prijavnom obrascu-poglavlje IX. 4 i IX. 4.1 odgovoriti na pitanje te u tablici navesti podatke o javnom izvoru RH koji je dodijelio potporu, akt temeljem kojega je dodijeljena/isplaćena potpora, aktivnosti za koje je dodijeljena/isplaćena potpora te iznose dodijeljene/isplaćene potpore. Također, korisnik je obvezan u Obrascu 2-Plan projektnih aktivnosti (red L* - *IZNOS PRIMLJENE JAVNE POTPORE ZA ISTE TROŠKOVE IZ DRUGIH JAVNIH IZVORA) upisati iznos dodijeljene/isplaćene potpore iz drugih javnih izvora RH za iste prihvatljive troškove projekta.* |
|  | **FINANCIJSKA DOKUMENTACIJA** |
| **8.** | **Financijska dokumentacija za zadnju odobrenu (prethodnu) financijsku godinu**  **A. Obveznici poreza na dohodak koji porez plaćaju temeljem podataka iz poslovnih knjiga:**   * **Pregled poslovnih primitaka i izdataka** *(Obrazac P-PPI)* * **Popis dugotrajne imovine** *(Obrazac DI)* * **Godišnja prijava poreza na dohodak** *(Obrazac DOH)*   **B. Obveznici poreza na dohodak koji porez plaćaju paušalno:**   * **Izvješće o paušalnom dohotku od samostalnih djelatnosti i uplaćenom paušalnom porezu na dohodak i prirezu poreza na dohodak (***Obrazac PO-SD***)**   **C. Obveznici poreza na dobit:**   * **Godišnji financijski izvještaj (***Obrazac GFI-POD***) s potvrdom predaje FINA-i**   **ILI,**  **Izjavu korisnika da je osnovan u godini podnošenja zahtjeva za potporu ili u trenutku podnošenja zahtjeva za potporu nije imao zakonsku obvezu za predaju financijske dokumentacije.**  *Financijska dokumentacija se dostavlja samo u slučaju da je korisnik poduzeće u skladu s člankom 1. Priloga I. Uredbe (EU) br. 2022/2472.* |
| **DOKUMENTACIJA POTREBNA ZA PROJEKTE KOJI SE SASTOJE OD ULAGANJA** | |
|  | **PODRUČJE GRADNJE I PROSTORNOG UREĐENJA** |
| **9.** | **Glavni projekt izrađen, ovjeren i potpisan od strane ovlaštenog projektanta sukladno Zakonu o gradnji i ostalim propisima iz područja gradnje te drugim propisima i pravilima struke**  *Pojašnjenje:*  *Potrebno je dostaviti u slučaju građenja građevina i izvođenja radova (zahvata) za koje je obvezna izrada istog sukladno Zakonu o gradnji i Pravilniku o jednostavnim i drugim građevinama i radovima.*  *Ako je Glavni projekt izrađen kao elektronički zapis, potrebno je dostaviti elektronički zapis u PDF formatu potpisan kvalificiranim elektroničkim potpisom, a ako je Glavni projekt izrađen u fizičkom obliku, potrebno je dostaviti scan Glavnog projekta potpisan i ovjeren od strane ovlaštenog projektanta kao PDF dokument.*  *Potrebno je dostaviti sve pripadajuće mape Glavnog projekta od kojih se isti sastoji.*  *U slučaju građenja građevina i izvođenja radova/zahvata koje se sukladno Zakonu o gradnji i Pravilniku o jednostavnim i drugim građevinama i radovima mogu graditi/izvoditi bez Glavnog projekta, potrebno je dostaviti Izjavu ovlaštenog projektanta ili*  *Rješenje/Mišljenje/Potvrdu izdano od strane upravnog tijela nadležnog za upravne poslove graditeljstva kojom se isto potvrđuje (pojašnjenje pod točkom 12. ovog Priloga).* |
| **10.** | **Pravomoćna građevinska dozvola izdana od strane upravnog tijela nadležnog za upravne poslove graditeljstva na temelju Zakona o gradnji (eDozvola u obliku elektroničkog zapisa i Potvrda o pravomoćnosti akta)**  **ILI**  **Izjava ovlaštenog projektanta kojom se potvrđuje da se predmetni zahvat (građenje građevina i/ili izvođenje radova) sukladno Zakonu o gradnji i Pravilniku o jednostavnim i drugim građevinama i radovima može graditi/izvoditi bez Građevinske dozvole i/ili Glavnog projekta i kojom se potvrđuje da je planirani zahvat u skladu s Prostornim planom. Umjesto Izjave ovlaštenog projektanta, korisnik može dostaviti Rješenje/Mišljenje/Potvrdu izdano od strane upravnog tijela nadležnog za upravne poslove graditeljstva koja potvrđuje navedeno,**  **ILI**  **Izjava ovlaštenog projektanta o potrebi ishođenja Građevinske dozvole i o usklađenosti zahvata s Prostornim planom, a kojom ovlašteni projektant potvrđuje da je planirani zahvat u skladu s Prostornim planom i potvrđuje da se za predmetni zahvat temeljem Zakona o gradnji izdaje Građevinska dozvola te da će najkasnije tijekom postupka dodjele sredstava u Agenciji za plaćanja dostaviti pravomoćnu Građevinsku dozvolu**  *Pojašnjenje:*  *Moguća su 3 slučaja:*  *Slučaj 1. - Ishođena važeća pravomoćna Građevinska dozvola prilikom podnošenja zahtjeva za potporu na LAG Natječaj*  *Korisnik je u trenutku podnošenja Zahtjeva za potporu za predmetni zahvat ishodio Građevinsku dozvolu prema Zakonu o gradnji. Građevinska dozvola mora biti pravomoćna, to jest mora imati oznaku pravomoćnosti. Građevinska dozvola mora biti važeća prema Zakonu o gradnji, mora glasiti na korisnika, odnosno investitor u Građevinskoj dozvoli mora biti korisnik, te mora glasiti na predmetni zahvat i lokaciju ulaganja.*  *Slučaj 2. – Izjava ovlaštenog projektanta/nadležnog upravnog tijela da se predmetni zahvat može graditi/izvoditi bez Građevinske dozvole i/ili Glavnog projekta, te da je u skladu s Prostornim planom*  *U slučaju da se predmetni zahvat sukladno Zakonu o gradnji i Pravilniku o jednostavnim i drugim građevinama i radovima može graditi/izvoditi bez Građevinske dozvole i/ili Glavnog projekta, potrebno je dostaviti Izjavu potpisanu i ovjerenu od strane ovlaštenog projektanta kojom se potvrđuje da se zahvat može provesti bez Građevinske dozvole i/ili Glavnog projekta te da je predmetni zahvat u skladu s Prostornim planom. Izjava se mora odnositi na predmetno ulaganje, na konkretan građevinski zahvat i konkretnu lokaciju zahvata te se mora pozivati na odgovarajuće članke, stavke i točke Zakona o gradnji, Pravilnika o jednostavnim i drugim građevinama i radovima i Prostornog plana.* ***Izjava mora biti izrađena na službenom predlošku iz Obrasca 4 ovoga Natječaja. Potrebno je dostaviti scan Izjave popunjene i ovjerene od strane ovlaštenog projektanta.***  *Umjesto izjave ovlaštenog projektanta, korisnik može dostaviti* ***Rješenje/Mišljenje/Potvrdu izdano od strane upravnog tijela nadležnog za upravne poslove graditeljstva*** *koji potvrđuju navedeno.*  ***Ovlašteni projektant sukladno Zakonu o gradnji, Zakonu o poslovima i djelatnostima prostornog uređenja i gradnje te Zakonu o komori arhitekata i komorama inženjera u graditeljstvu i prostornom uređenju je ovlašteni arhitekt, ovlašteni inženjer građevinarstva, elektrotehnike ili strojarstva.***  *Slučaj 3. – Izjava ovlaštenog projektanta da je za predmetni zahvat potrebno ishoditi Građevinsku dozvolu, ali u trenutku podnošenja zahtjeva za potporu na LAG Natječaj ista još uvijek nije ishođena,*  *odnosno da će ista biti ishođena i dostavljena najkasnije tijekom postupka dodjele sredstava u Agenciji za plaćanja, te da je predmetni zahvat u skladu s Prostornim planom*  *U slučaju da se predmetni zahvat sukladno Zakonu o gradnji gradi/izvodi temeljem Građevinske dozvole, ali korisnik još uvijek nije ishodio pravomoćnu Građevinsku dozvolu (prilikom podnošenja Zahtjeva za potporu na LAG natječaj), potrebno je dostaviti Izjavu potpisanu i ovjerenu od strane ovlaštenog projektanta kojom isti potvrđuje da će za predmetni zahvat biti izdana i dostavljena pravomoćna Građevinska dozvola najkasnije tijekom postupka dodjele sredstava u Agenciji za plaćanja te da je predmetni zahvat u skladu s Prostornim planom. Izjava se mora odnositi na predmetno ulaganje, na konkretan građevinski zahvat i konkretnu lokaciju zahvata te se mora pozivati na odgovarajuće članke, stavke i točke Zakona o gradnji i Prostornog plana.*  *U slučaju br. 3. korisnik je OBVEZAN najkasnije tijekom postupka dodjele sredstava u Agenciji za plaćanja dostaviti PRAVOMOĆNU GRAĐEVINSKU DOZVOLU na način propisan ovom točkom. U protivnome, projekt neće biti prihvatljiv za sufinanciranje.* |
| **11.** | **Dokaz postojeće građevine**  *Pojašnjenje:*  *U slučaju da se projekt sastoji od ulaganja u postojeću građevinu (zahvati koji se izvode na postojećoj građevini i/ili opremanje iste), potrebno je dostaviti dokaz da je predmetna građevina izgrađena prema Zakonu o gradnji ili koja je prema navedenom ili posebnom zakonu s njom izjednačena.*    *Ako je riječ o upravnom aktu, isti mora biti izvršan/pravomoćan – imati odgovarajući žig izvršnosti/pravomoćnosti.*  *U slučaju da je riječ o ulaganju u postojeću građevinu koja je izgrađena prema Pravilniku o jednostavnim i drugim građevinama i radovima te za koju nije bilo obvezno ishoditi akt za uporabu, potrebno je dostaviti Rješenje/Mišljenje/Potvrdu izdanu od strane upravnog tijela nadležnog za upravne poslove graditeljstva ili Izjavu ovlaštenog projektanta koja potvrđuje navedeno.*  *U slučaju da je korisnik za predmetni zahvat na postojećoj građevini već ishodio pravomoćnu građevinsku dozvolu prilikom podnošenja Zahtjeva za potporu na LAG Natječaj, tada nije potrebno dostavljati dokaz postojeće građevine.*  *Dokaz postojeće građevine može biti jedan od sljedećih dokumenata:*  *-Uporabna dozvola*  *-Potvrda upravnog tijela da mu je dostavljeno završno izvješće nadzornog inženjera*  *-Uvjerenje za uporabu*  *-Pravomoćna građevinska dozvola odnosno drugi odgovarajući akt izdan do 19. lipnja 1991. s potvrdom građevinske inspekcije da nije u tijeku postupak građevinske inspekcije*  *-Dozvola za upotrebu*  *-Potvrda upravnog tijela nadležnog za poslove graditeljstva da se za uporabu građevine ne izdaje akt za uporabu*  *-Rješenje o promjeni namjene*  *-Uporabna dozvola za određene građevine*  *-Uporabna dozvola za građevinu izgrađenu na temelju akata za građenje izdanog do 1. listopada 2007.*  *-Uporabna dozvola za građevinu izgrađenu do 15. veljače 1968. godine*  *-Uporabna dozvola za građevinu izgrađenu, rekonstruiranu, obnovljenu, ili saniranu u provedbi propisa o obnovi, odnosno propisa o područjima posebne državne skrbi*  *-Uporabna dozvola za građevinu čiji je akt za građenje uništen ili nedostupan*  *-Rješenje o izvedenom stanju, izdano temeljem Zakona o postupanju s nezakonito izgrađenim zgradama (NN br. 86/12, 143/13, 65/17, 14/19), Zakona o postupanju s nezakonito izgrađenim zgradama (NN br. 90/11) ili Zakona o prostornom uređenju i gradnji (NN br. 76/07, 38/09, 55/11, 90/11, 50/12, 55/12, 80/13, 78/15)*  *-Potvrda izvedenog stanja*  *-Akti kojima se nezakonito izgrađena građevina izjednačava sa zakonito izgrađenom građevinom su: uvjerenje katastarskog ureda, odnosno Središnjeg ureda Državne geodetske uprave da je zgrada evidentirana do 15. veljače 1968. i uvjerenje upravnog tijela da je zgrada izgrađena do 15. veljače 1968.*  *-Dokumenti kojima se nezakonito izgrađena građevina izjednačava sa zakonitom građevinom – dokumenti iz članka 332. stavaka 1.,2. i 3. Zakona o prostornom uređenju i gradnji (NN br. 76/07, 38/09, 55/11, 90/11, 50/12, 55/12)* |
| **12.** | **Dokaz pravnog interesa, u slučaju da korisnik nije zemljišno knjižni vlasnik (1/1) nekretnine (zemljišta/građevine) koja je predmet ulaganja**  *Pojašnjenje:*  *U slučaju da korisnik nije zemljišno knjižni vlasnik građevine/zemljišta (nekretnine) u cijelosti (1/1) koja je predmet ulaganja, potrebno je dostaviti jedan o sljedećih dokumenata: ugovor o osnivanju prava građenja, ugovor o najmu/zakupu/koncesiji/korištenju/plodouživanju /služnosti, pisana/e suglasnost/i vlasnika nekretnine, ili drugi odgovarajući dokument sukladno nacionalnom zakonodavstvu kojim se dokazuje da korisnik ima pravo ulagati na građevini/zemljištu (nekretnini) koja nije u njegovom vlasništvu (1/1).*  *Ugovori/suglasnosti moraju biti sklopljeni/dani između vlasnika nekretnine i korisnika na rok od najmanje 10 godina od dana podnošenja Zahtjeva za potporu na LAG Natječaj i moraju biti upisani u zemljišne knjige.*  *U slučaju da je riječ o ulaganju na nekretnini koja je dana na upravljanje javnopravnom tijelu, potrebno je dostaviti pisanu suglasnost javnopravnog tijela koji upravlja nekretninom koja je predmet ulaganja.*  *Lokacija ulaganja (katastarske čestice i katastarska općina) mora odgovarati lokaciji (katastarske čestice i katastarska općina) u ZK izvadcima i ugovorima/suglasnostima.*  *Dokument nije potrebno dostavljati, ako je korisnik već ishodio pravomoćnu Građevinsku dozvolu.*  *Ako su zemljišne knjige uništene ili nedostupne potrebno je dostaviti Potvrdu suda da su iste uništene ili nedostupne i Posjedovni list područnog ureda za katastar.*  ***DOKAZ PRAVNOG INTERESA NIJE POTREBNO DOSTAVITI KADA JE VLASNIK*  *NEKRETNINE (ZEMLJIŠTA/GRAĐEVINE) KOJA JE PREDMET ULAGANJA ČLAN OBITELJSKOG POLJOPRIVREDNOG GOSPODARSTVA.*** |
| **13.** | **Uvjerenje o identifikaciji katastarskih čestica izdano od nadležnog područnog ureda za katastar**  *Pojašnjenje:*  *Navedeni dokument je potrebno dostaviti ako se katastarske čestice lokacije ulaganja u katastru vode pod oznakama različitim od oznaka u zemljišnim knjigama.* |
| **14.** | **Troškovnik projektiranih radova/instalacije/opreme, potpisan i ovjeren od strane ovlaštenog projektanta**  *Pojašnjenje:*  *Troškovnik projektiranih radova/instalacija/opreme koji su dio građenja potrebno je dostaviti u slučaju kada troškovnik nije sastavni dio Glavnog projekta ili u slučaju ako je riječ o građenju/izvođenju radova koji se sukladno Pravilniku* *o jednostavnim i drugim građevinama i radovima mogu graditi/izvoditi bez Glavnog projekta. Troškovnik mora biti izrađen, potpisan i ovjeren od strane ovlaštenog projektanta,* *kao PDF dokument.* |
| **15.** | **Elektroenergetska suglasnost (EES) ili Elaborat optimalnog tehničkog rješenja priključenja (EOTRP) ili Obavijest o mogućnosti priključenja izdana, potpisana i ovjerena od strane HEP Operator distribucijskog sustava d.o.o. (HEP ODS d.o.o.)**    *Navedeni dokument (EES ili EOTRP ili Obavijest) obvezan je u svrhu ispunjenja uvjeta prihvatljivosti:*   * *kojim je korisnik prije građenja postrojenja u obvezi osigurati odgovarajuće uvjete korištenja priključenja, odnosno budućeg korištenja mreže* * *fotonaponska elektrana se priključuje na infrastrukturu poljoprivrednog gospodarstva iza obračunskog mjernog mjesta poljoprivrednog gospodarstva kao korisnika elektroenergetske mreže.*   *Dokument mora glasiti na korisnika, prijavljeno ulaganje i lokaciju ulaganja,* ***osim u slučaju kada je vlasnik obračunskog mjernog mjesta (OMM) i vlasnik nekretnine koja je predmet ulaganja član obiteljskog poljoprivrednog gospodarstva.***  *.*  ***NAPOMENA:***  ***Priključnom snagom u kontekstu Natječaja smatra se priključna snaga obračunskog mjernog mjesta iza kojeg se postrojenje za proizvodnju energije iz obnovljivih izvora (sunce) priključuje (odnosno podrazumijeva ukupnu priključnu snagu u smjeru preuzimanja električne energije iz elektroenergetske mreže).*** |
| **16.** | **Dokument izdan, potpisan i ovjeren od strane ovlaštenog projektanta kojim se dokazuje:**   * *planirana godišnja potrošnja električne energije (u kWh) poljoprivrednog gospodarstva* * *planirana godišnja proizvodnja električne energije (u kWh) fotonaponske elektrane*   *Dokument mora glasiti na korisnika, prijavljeno ulaganje i lokaciju ulaganja,* ***osim u slučaju kada je vlasnik obračunskog mjernog mjesta (OMM) i vlasnik nekretnine koja je predmet ulaganja član obiteljskog poljoprivrednog gospodarstva.***  *Navedeni dokument obvezan je u svrhu ispunjenja uvjeta prihvatljivosti kojim se proizvedena električna energiju mora koristiti isključivo za podmirenje vlastitih potreba poljoprivrednog gospodarstva za električnom energijom.* |
| **17.** | **Elaborat procjene tržišne vrijednosti nekretnine ovjeren od strane ovlaštenog sudskog vještaka**  *Pojašnjenje*:  *U slučaju kupnje zemljišta uz* ***predugovor/ugovor o kupoprodaji*** *potrebno je dostaviti Elaborat procjene tržišne vrijednosti, izrađen i ovjeren od strane ovlaštenog sudskog vještaka.* |
|  | **PODRUČJE ZAŠTITE OKOLIŠA I PRIRODE** |
| **18.** | **Akt nadležnog upravnog tijela iz područja zaštite okoliša i zaštite prirode (****Rješenje o provedenom postupku ocjene o potrebi procjene utjecaja na okoliš i/ili ocjene o prihvatljivosti za ekološku mrežu/Mišljenje o potrebi provedbe ocjene o potrebi procjene utjecaja zahvata na okoliš i/ili ocjene prihvatljivosti zahvata za ekološku mrežu)**    *Pojašnjenje:*  *Korisnik je obvezan dostaviti akt izdan od strane nadležnog* *upravnog tijela sukladno primjenjivim zakonskim propisima koji uređuju područje zaštite okoliša i zaštite prirode, ovisno o vrsti ulaganja i lokaciji ulaganja.*  *Dostavljenim aktom mora biti dokazano da planirano ulaganje nema značajan negativan utjecaj na okoliš i/ili na ciljeve očuvanja i cjelovitost područja ekološke mreže, odnosno da su provedene mjere zaštite okoliša i/ili mjere ublažavanja utjecaja na ciljeve očuvanja i cjelovitost područja ekološke mreže, ako su propisane.*  *Akt je obvezno dostaviti u slučaju zahvata koji se nalaze na Popisu zahvata na Prilogu I ili Prilogu II ili Prilogu III Uredbe o procjeni utjecaja zahvata na okoliš ('Narodne novine', broj 61/14 i 3/17), te ukoliko se radi o zahvatu koji se provodi na području ekološke mreže (NATURA 2000), odnosno u slučaju zahvata koji se odnose na građenje novih građevina ili izmjenu postojećih građevina kojima se povećava njihov kapacitet, osim ako je za navedene zahvate izdana važeća pravomoćna Građevinska dozvola.*  *U slučaju da korisnik za predmetno ulaganje prilikom podnošenja Zahtjeva za potporu nije ishodio akt izdan od strane nadležnog upravnog tijela sukladno primjenjivim zakonskim propisima koji uređuju područje zaštite okoliša i zaštite prirode, obvezan je dostaviti podnesak upućen nadležnom upravnom tijelu za izdavanje predmetnog akta, dok je najkasnije tijekom postupka dodjele sredstava u Agenciji za plaćanja obvezan dostaviti akt izdan o strane nadležnog upravnog tijela na način propisan ovom točkom. U protivnome, projekt neće biti prihvatljiv za sufinanciranje.* |
|  | **PODRUČJE POLJOPRIVREDE** |
| **19.** | **Potvrda o ekonomskoj veličini poljoprivrednog gospodarstva izdana od strane nadležnog tijela sukladno propisanoj metodologiji koja uređuje to područje, nakon objave LAG Natječaja**  *Pojašnjenje:*  *Potrebno je dostaviti u slučaju ulaganja u primarnu poljoprivrednu proizvodnju i ako korisnik traži dodatni intenzitet potpore po osnovi malog poljoprivrednog gospodarstva. Potvrda mora glasiti na korisnika te mora biti izdana nakon objave LAG natječaja.* |
| **20.** | **Zahtjev za ishođenje Potvrde o prethodnom odobrenju projekta za ulaganje u navodnjavanje** **s prijamnim štambiljem nadležnog upravnog tijela ili Potvrda o prethodnom odobrenju projekta izdana od nadležnog upravnog tijela BRISATI**  *Pojašnjenje:*    *U slučaju ulaganja u navodnjavanje korisnik mora najkasnije do trenutka podnošenja zahtjeva za potporu na LAG Natječaj predati zahtjev za ishođenje Potvrde**o prethodnom odobrenju projekta za ulaganje u navodnjavanje nadležnom upravnom tijelu, a u sklopu zahtjeva za potporu dužan je dostaviti zahtjev s prijamnim štambiljem nadležnog upravnog tijela s vidljivim datumom predaje zahtjeva. Ako je korisnik u trenutku podnošenja zahtjeva za potporu na LAG Natječaj već ishodio Potvrdu* *o prethodnom odobrenju projekta, istu je potrebno dostaviti.*  *Korisnik je OBVEZAN najkasnije tijekom postupka dodjele sredstava u Agenciji za plaćanja dostaviti Potvrdu o prethodnom odobrenju projekta izdanu od strane nadležnog upravnog tijela, na način propisan ovom točkom. U protivnome, projekt neće biti prihvatljiv za sufinanciranje.*  *Zahtjev i pravila prilikom ishođenja predmetne Potvrde* *propisana su postupovnim pravilima propisa koji uređuju provedbu intervencije „73.10. Potpora za ulaganja u primarnu poljoprivrednu proizvodnju“ iz Strateškog plana te pripadajućim natječajima.* |
|  | **STATUS MLADOG POLJOPRIVREDNIKA-dodatni intenzitet potpore** |
| **21.** | **Akt o osnivanju društva ovjeren od strane javnog bilježnika, u slučaju da odgovorna osoba pravne osobe ima status mladog poljoprivrednika**  *Pojašnjenje:*  *Akt o osnivanju društva (uključujući izmjenu i dopunu akta ako postoji) mora biti ovjeren od strane javnog bilježnika i iz njega mora biti razvidan vlasnički udio.*  *Dostavlja se u slučaju:*  *A) trgovačkog društva u kojem status odgovorne osobe ima mladi poljoprivrednik koji nije jedini osnivač trgovačkog društva, potrebno je dostaviti akt o osnivanju društva (uključujući njegove izmjene i dopune) iz kojeg je razvidan vlasnički udio odgovorne osobe društva (mladog poljoprivrednika) u temeljnom kapitalu društva (korisnika), ovjeren od strane javnog bilježnika. U slučaju izmjena i dopuna izvornog akta o osnivanju društva, u zahtjev za potporu potrebno je učitati izmijenjeni i dopunjeni potpuni tekst akta o osnivanju društva ovjeren od strane javnog bilježnika.*  *B) da je jedan od osnivača pravne osobe:*  *1. Republika Hrvatska, odnosno državna tijela Republike Hrvatske*  *2. jedinice lokalne i područne (regionalne) samouprave*  *3. tijela javnog prava ili*  *4. udruženje koje je osnovalo jedno ili više tijela navedeno pod 1, 2 i 3.* |
| **22.** | **Dokaz o stručnim znanjima i vještinama korisnika u kojem status nositelja/odgovorne osobe ima mladi poljoprivrednik**  *Pojašnjenje:*  *Stručna znanja i vještine dokazuju se na sljedeći način:*  ***A) Diploma agronomske ili prehrambeno - tehnološke ili veterinarske struke*** *(prijediplomski sveučilišni studij ili prijediplomski i diplomski sveučilišni studij ili integrirani prijediplomski i diplomski sveučilišni studij ili specijalistički diplomski sveučilišni studij agronomske/veterinarske/prehrambeno - tehnološke struke ILI završen stručni kratki studij, stručni prijediplomski studij ili stručni diplomski studij agronomske ili prehrambeno - tehnološke ili veterinarske struke)*  ***ili***  ***B) Svjedodžba srednje škole iz područja poljoprivredne ili prehrambeno - tehnološke ili veterinarske struke***  ***ili***  ***C) Uvjerenje/Potvrda o završenom strukovnom obrazovanju/osposobljavanju iz područja poljoprivrede, prehrambene tehnologije ili veterine, izdana od nadležne institucije***  ***i***  ***Ugovor/i o radu i Potvrda o podacima evidentiranim u matičnoj evidenciji HZMO (potpisana i ovjerena od HZMO ili e-Potvrda HZMO) ne starija od 30 dana na dan podnošenja zahtjeva za potporu iz kojih je razvidno radno iskustvo korisnika mladog poljoprivrednika u području poljoprivrede, prehrambene tehnologije ili veterine u trajanju od najmanje dvije (2) godine.***  *Pojašnjenje:*  *Strukovno obrazovanje/osposobljavanje za koje se dostavlja Uvjerenje/Potvrda odnosi se na obrazovanje/osposobljavanje koje je verificirano od Ministarstva obrazovanja i znanosti i upisuje se u e-radnu knjižicu.*  ***SAMO ZA OPG:*** *Iznimno, ako mladi poljoprivrednik – nositelj OPG-a ne posjeduje niti jedan od navedenih dokumenata, radno iskustvo može dokazati:*   * *trajanjem upisa u Upisniku poljoprivrednika kao nositelj poljoprivrednog gospodarstva, ali isključivo kao nositelj poljoprivrednog gospodarstva koji podnosi zahtjev za potporu na LAG Natječaj, u trajanju od najmanje dvije (2) godine, ali ne duže od pet (5) godina do dana podnošenja zahtjeva za potporu na LAG Natječaj*   *ILI*   * *trajanjem upisa kao član bilo kojeg poljoprivrednog gospodarstva u Upisniku poljoprivrednika, u trajanju od najmanje dvije (2) godine do dana podnošenja zahtjeva za potporu na LAG Natječaj.*   **NAPOMENA:** *status mladog poljoprivrednika ne može ostvariti pravna osoba koja nije registrirana kao trgovačko društvo, kao niti fizička i pravna osoba koja nije upisana u Upisnik poljoprivrednika.* |
|  | **OSTALO** |
| **23.** | **Fotodokumentacija lokacije ulaganja**    *Pojašnjenje:*  *Iz fotodokumentacije mora biti vidljiva lokacija ulaganja i općenito stanje lokacije ulaganja prije podnošenja zahtjeva za potporu. Broj fotografija nije definiran. Potrebno je dostaviti onoliko fotografija koliko je dovoljno za prikazivanje općeg stanja lokacije ulaganja prije podnošenja zahtjeva za potporu.*  *Fotodokumentacija se NE dostavlja u slučaju ulaganja u pokretnu imovinu (mehanizacija, alati, oprema, strojevi, vozila, i dr.).* |