**Kriteriji odabira i njihovo pojašnjenje**

**1.1 Povećanje konkurentnosti poljoprivrednih gospodarstava i razvoj prepoznatljivih poljoprivrednih proizvoda**

|  |  |  |
| --- | --- | --- |
| **KRITERIJI ODABIRA** | | **BROJ BODOVA** |
| **1** | **Ekonomska veličina poljoprivrednog gospodarstva (EUR-a SO) – najviše 15 bodova** | |
| 1.1. | 3.000,00 - 8.000,00 EUR | 15 |
| 1.2. | 8.001,00 - 15.000,00 EUR | 13 |
| 1.3. | 15.001,00 - 50.000,00 EUR | 11 |
| 1.4. | 50.001,00 - 100.000,00 EUR | 9 |
| 1.5. | 100.001,00 – 250.000,00 EUR | 7 |
| **2** | **Dužina poslovanja/Radno iskustvo u poljoprivredi – najviše 15 bodova** | |
| 2.1. | Više od 10 godina | 15 |
| 2.2. | od 5 godina do 10 godina | 12 |
| 2.3. | od 1 godine do 5 godina | 8 |
| 2.4. | Do 1 godine (12 mjeseci) | 4 |
| **3** | **Vrsta ulaganja – najviše 10 bodova** | |
| 3.1. | Opremanje građevina/objekata u svrhu obavljanja primarne poljoprivredne proizvodnje - opremanje postojeće građevine/objekta za životinje ili opremanje postojeće građevine/objekta s opremom za čišćenje/pranje, pripremu, sortiranje i pakiranje primarnih poljoprivrednih proizvoda | 10 |
| 3.2. | Opremanje građevina/objekata za prodaju i prezentaciju vlastitih primarnih poljoprivrednih proizvoda | 7 |
| 3.3. | Nabava poljoprivredne mehanizacije | 5 |
| **Kriteriji odabira koji doprinose dodanoj vrijednosti LEADER-a** | | |
| **4** | **Doprinos okolišnim ciljevima i ublažavanju klimatskih promjena u selima – najviše 7 bodova** | |
| 4.1. | Razvoj obnovljivih izvora energije – fotonaponske elektrane | 5 |
| 4.2. | Doprinos ublažavanju klimatskih promjena i prilagodbi tim promjenama | 2 |
| **5** | **Dodana vrijednosti LEADER-a – najviše 3 boda** | |
| 5.1. | Novi korisnik LEADER-a | 2 |
| 5.2. | Doprinos digitalnoj tranziciji u poljoprivredi | 1 |
| **NAJVEĆI MOGUĆI BROJ BODOVA:** | | **50** |
| **MINIMALAN BROJ BODOVA - PRAG PROLAZNOSTI:** | | **26** |

**DODATNA POJAŠNJENJA KRITERIJA ODABIRA**

**KRITERIJ ODABIRA broj 1 - Veličina poljoprivrednog gospodarstva (EUR-a SO)**

Ekonomska veličina poljoprivrednog gospodarstva (EVPG) je ukupni SO poljoprivrednog gospodarstva utvrđen prema metodologiji Europske unije za utvrđivanje tipologije poljoprivrednika u skladu s odredbama Provedbene uredbe Komisije (EU) br. 2015/220, a dokazuje se potvrdom koju Ministarstva poljoprivrede, Uprave za stručnu podršku razvoju poljoprivrede koja mora biti izdana nakon objave LAG Natječaja.

**KRITERIJ ODABIRA broj 2 – Dužina poslovanja/Radno iskustvo u poljoprivredi**

Dužina upisa poljoprivrednog gospodarstva u nadležnim upisnicima iz područja poljoprivrede. Računa se do datuma podnošenja zahtjeva za potporu.

**KRITERIJ ODABIRA broj 3 – Vrsta ulaganja**

Održavanjem građevine se smatra izvođenje građevinskih i drugih radova na postojećoj građevini kojima se ne utječe na ispunjavanje temeljnih zahtjeva za tu građevinu ili kojima se mijenja usklađenost te građevine s lokacijskim uvjetima u skladu s kojima je izgrađena. Održavanjem se smatra izvođenje radova kojima se sprječava gubitak svojstava građevine i njezine funkcionalnosti definirane namjenom u projektu građevine, kao i izvođenje radova na zamjeni, dopuni i/ili popuni dijelova građevine u razmacima i opsegu određenim projektom građevine ili zbog narušenog svojstva i/ili funkcionalnosti tih dijelova kojem uzrok nije kakav izvanredni događaj.

Poljoprivredna mehanizacija su svi poljoprivredni pogonski i kombinirani strojevi koji služe za obavljanje poljoprivrednih radova, sakupljanje uroda poljoprivrednih kultura, utovar, istovar, prijevoz i/ili primjenu u provođenju agrotehničkih radova u poljoprivredi, uključujući sve samostalne i/ili priključne uređaje, oruđa i alate za poljoprivredne radove.

**KRITERIJ ODABIRA broj 4 – Doprinos okolišnim ciljevima i ublažavanju klimatskih promjena u selima**

4.1. RAZVOJ OBNOVLJIVIH IZVORA ENERGIJE – FOTONAPONSKE ELEKTRANE

Da bi korisnik ostvario bodove **na kriteriju odabira 4.1.** projekt mora sadržavati ulaganje u obnovljive izvore energije - izgradnju fotonaponske elektrane.

4.2. DOPRINOS UBLAŽAVANJU KLIMATSKIH PROMJENA I PRILAGODBI TIM PROMJENAMA

Da bi ostvario bodove **na kriteriju odabira 4.2.** korisnik mora u sklopu ulaganja planirati troškove za nešto od sljedećeg: tanjurače, podrivač, sjetvospremači, gruber, traktorska prednja i stražnja roto kosa, injektor za aplikaciju stajskog gnoja, oprema za varijabilnu aplikaciju pesticida, sijačica za izravnu sjetvu, stroj za kultivaciju unutar redova višegodišnjih nasada, fotoreflektirajuće folije za pokrivanje tla u višegodišnjim nasadima i povrćarstvu, fotoselektivne mreže za pokrivanje višegodišnjih nasada, filcevi za zaštitu stabala višegodišnjih nasada od štetnika koji prezimljuju u tlu, uređaji za kontrolu vlage i temperature, strižna kosa, malčer, češalj za mehaničko suzbijanje korova, stroj za dezinfekciju/sterilizaciju tla, tunelski orošivač s recirkulacijom sredstava za zaštitu bilja, u slučaju proizvodnje u zaštićenim prostorima: oprema koja doprinosi smanjenoj upotrebi sredstava za zaštitu bilja i/ili dezinfekciju prostora, smanjenoj potrebi za energijom za osvjetljavanje i/ili grijanje i hlađenje, oprema za regulaciju vlage, temperature i efikasnije korištenje vode za navodnjavanje, koji su povezani s projektom.

**KRITERIJ ODABIRA broj 5 – Dodana vrijednost LEADER-a**

5.1. NOVI KORISNIK LEADER-A

Korisniku koji ostvaruje bodove na kriteriju 5.1. nije dodijeljena potpora u okviru natječaja koje je LAG provodio u Programskom razdoblju 2014. – 2020. (2022.)

5.2. DOPRINOS DIGITALNOJ TRANZICIJI U POLJORPIVREDI

Digitalna poljoprivredna tehnologija - da bi ostvario bodove na ovom kriteriju odabira korisnik u sklopu ulaganja mora planirati troškove koji uključuju IoT (Internet of Things) proizvode u funkciji pametne poljoprivrede i/ili opremu i mehanizaciju u funkciji precizne poljoprivrede i/ili pripadajuća programska rješenja (software) u funkciji digitalizacije poljoprivredne aktivnosti korisnika.